**ԱՐՁԱՆԱԳՐՈՒԹՅՈՒՆ /2-րդ/**

**«ԿԱՐԾՐԱՔԱՐ» ՍՊԸ-ի Կոտայքի մարզի Բալահովիտի բազալտի հանքավայրի Հարավային տեղամասի երկրաբանական ուսումնասիրության աշխատանքների շրջակա միջավայրի վրա ազդեցության գնահատման** **հաշվետվության երկրորդ հանրային լսման վերաբերյալ:**

6.05.2025թ. Մայակովսկի բնակավայր

Հանրային լսմանը մասնակցում էին՝

* հանրային լսման պատասխանատու՝ «Շրջակա միջավայրի վրա ազդեցության փորձաքննական կենտրոն» ՊՈԱԿ-ի գլխավոր մասնագետ Հովիկ Մեսրոպյանը:
* Կոտայքի մարզի Աբովյան համայնքի Մայակովսկի բնակավայրի վարչական ղեկավար Վահագն Բարսեղյանը:

- ԿԱՐԾՐԱՔԱՐ» ՍՊԸ-ի ներկայացուցիչ Լևոն Ավետիսյանը:

- Նախագծող Վիգեն Ավետիսյանը:

«Շրջակա միջավայրի վրա ազդեցության գնահատման և փորձաքննության մասին» օրենքի (03.05.2024թ․ ՀՕ-150-Ն, այսուհետ՝ Օրենք) համաձայն, ինչպես նաև ՀՀ կառավարության 28 դեկտեմբերի 2023 թվականի N2343-Ն որոշմամբ /այսուհետ՝ Որոշում/ սահմանված կարգով 2025թ. մայիսի 6-ին ժամը 11:00-ին Կոտայքի մարզի Աբովյան համայնքի Մայակովսկի բնակավայրի վարչական ղեկավարի նստավայրում տեղի ունեցավ «ԿԱՐԾՐԱՔԱՐ» ՍՊԸ-ի կողմից ներկայացված՝ Կոտայքի մարզի Բալահովիտի բազալտի հանքավայրի Հարավային տեղամասի երկրաբանական ուսումնասիրության աշխատանքների շրջակա միջավայրի վրա ազդեցության գնահատման հաշվետվության վերաբերյալ երկրորդ հանրային լսումը։

Հանրային լսումը վարեց «Շրջակա միջավայրի վրա ազդեցության փորձաքննական կենտրոն» ՊՈԱԿ-ի գլխավոր մասնագետ Հովիկ Մեսրոպյանը, ով հանդես եկավ բացման խոսքով, ներկայացրեց փորձաքննական գործընթացը և կատարված աշխատանքները:

Ներկայացվեց, որ Մայակովսկի բնակավայրում նախատեսվում է իրականացնել երկրաբանական ուսումնասիրության աշխատանքների: Համաձայն Օրենքի նախատեսվող գործունեությունը դասակարգվում է որպես Բ կատեգորիայի գործունեության տեսակ:

Հաշվետվությունն Օրենքով սահմանված կարգով ներկայացվել է շրջակա միջավայրի նախարարության ստորաբաժանումներին և տարբեր գերատեսչություններ կարծիքներ ստանալու նպատակով: Փորձաքննության իրականացման արդյունքում հաշվետվության վերաբերյալ եղել են առաջարկություններ և դիտողություններ, որոնց հիման վրա հաշվետվությունը ներկայացվել է նախաձեռնողին լրամշակման:

Լրամշակված հաշվետվությունը ներկայացնելուց հետո, Օրենքով և կառավարության որոշման պահանջներին համապատասխան նշանակվել են հանրային լսումներ: Այս հանրային լսումն օրենքով 2-րդն է, 1-ին հանրային լսման արդյունքում համայնքի ավագանին տվել է իր նախնական համաձայնությունը:

Համաձայն կառավարության Որոշման՝ շահագրգիռ հանրության գրավոր կամ էլեկտրոնային կարծիքները, դիտողությունները կամ առաջարկությունները՝ առկայության դեպքում պետք է ներկայացվեն փորձաքննական կենտրոնին ծանուցումից հետո՝ 20 աշխատանքային օրվա ընթացքում:

Այնուհետև, փորձաքննական կենտրոնի մասնագետը ներկայացրեց նախատեսվող գործունեության վերաբերյալ տեղեկատվությունը:

Հանրային լսման ընթացքում ելույթ ունեցավ նախագծող՝ Վիգեն Ավետիսյանը:

Հանրային լսման մասնակիցների կողմից եղան հարցադրումներ, որոնց վերաբերյալ տրվեցին սպառիչ պատասխաններ:

Ամփոփելով հանրային լսման արդյունքները՝ լսման մասնակիցները որոշեցին հավանություն տալ «ԿԱՐԾՐԱՔԱՐ» ՍՊԸ-ի կողմից ներկայացված Կոտայքի մարզի Բալահովիտի բազալտի հանքավայրի Հարավային տեղամասի երկրաբանական ուսումնասիրության աշխատանքներին:

Հանրային լսումը ամբողջությամբ տեսաձայնագրվել է:

«Շրջակա միջավայրի վրա ազդեցության

 Փորձաքննական կենտրոն»

ՊՈԱԿ-ի գլխավոր մասնագետ՝ Հովիկ Մեսրոպյան



ԿԱՐԾՐԱՔԱՐ» ՍՊԸ-ի ներկայացուցիչ՝ Լևոն Ավետիսյան: